CELEX: 32021D1407
Language: fi
Date: 2021-08-26 00:00:00
Title: Komission täytäntöönpanopäätös (EU) 2021/1407, annettu 26 päivänä elokuuta 2021, täytäntöönpanopäätöksen (EU) 2019/919 muuttamisesta siltä osin kuin on kyse palonkestäviä polttoaineletkuja, ei-palonkestäviä polttoaineletkuja, pohjaventtiilejä ja runkoläpivientejä, dieselkäyttöisiin sisämoottoreihin asennettuja polttoaine-, öljy- ja sähkökomponentteja sekä ohjauspyöriä koskevista yhdenmukaistetuista standardeista

27.8.2021   
               
               
                  FI
               
               
                  Euroopan unionin virallinen lehti
               
               
                  L 303/8
               
            
         KOMISSION TÄYTÄNTÖÖNPANOPÄÄTÖS (EU) 2021/1407,
         annettu 26 päivänä elokuuta 2021,
         täytäntöönpanopäätöksen (EU) 2019/919 muuttamisesta siltä osin kuin on kyse palonkestäviä polttoaineletkuja, ei-palonkestäviä polttoaineletkuja, pohjaventtiilejä ja runkoläpivientejä, dieselkäyttöisiin sisämoottoreihin asennettuja polttoaine-, öljy- ja sähkökomponentteja sekä ohjauspyöriä koskevista yhdenmukaistetuista standardeista
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eurooppalaisesta standardoinnista, neuvoston direktiivien 89/686/ETY ja 93/15/ETY sekä Euroopan parlamentin ja neuvoston direktiivien 94/9/EY, 94/25/EY, 95/16/EY, 97/23/EY, 98/34/EY, 2004/22/EY, 2007/23/EY, 2009/23/EY ja 2009/105/EY muuttamisesta ja neuvoston päätöksen 87/95/ETY ja Euroopan parlamentin ja neuvoston päätöksen N:o 1673/2006/EY kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU) N:o 1025/2012 (1) ja erityisesti sen 10 artiklan 6 kohdan
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston direktiivin 2013/53/EU (2) 14 artiklan mukaisesti tuotteita, jotka ovat sellaisten yhdenmukaistettujen standardien tai niiden osien mukaisia, joiden viitetiedot on julkaistu Euroopan unionin virallisessa lehdessä, on pidettävä niiden mainitun direktiivin 4 artiklan 1 kohdassa ja liitteessä I esitettyjen vaatimusten mukaisina, jotka kuuluvat näiden standardien tai niiden osien piiriin.
                  
               
                     (2)
                  
                  
                     Komissio pyysi täytäntöönpanopäätöksessään C(2015) 8736 (3) Euroopan standardointikomitealta, jäljempänä ’CEN’, ja Euroopan sähkötekniikan standardointikomitealta, jäljempänä ’Cenelec’, että nämä laativat ja tarkistavat direktiiviä 2013/53/EU tukevia yhdenmukaistettuja standardeja mainitun direktiivin 4 artiklan 1 kohdassa ja liitteessä I esitettyjen sellaisten olennaisten vaatimusten käsittelemiseksi, jotka ovat tiukempia kuin kumotussa Euroopan parlamentin ja neuvoston direktiivissä 94/25/EY (4) esitetyt olennaiset vaatimukset.
                  
               
                     (3)
                  
                  
                     Täytäntöönpanopäätöksellä C(2015) 8736 CENiä ja Ceneleciä pyydettiin myös tarkistamaan standardeja, joiden viitetiedot julkaistiin komission tiedonannossa 2015/C 087/01 (5).
                  
               
                     (4)
                  
                  
                     Täytäntöönpanopäätöksessä C(2015) 8736 esitetyn pyynnön perusteella CEN tarkisti seuraavia yhdenmukaistettuja standardeja, joiden viitetiedot on julkaistu komission täytäntöönpanopäätöksellä (EU) 2019/919 (6): palonkestäviä polttoaineletkuja koskeva standardi EN ISO 7840:2018, ei-palonkestäviä polttoaineletkuja koskeva standardi EN ISO 8469:2018, pohjaventtiilejä ja runkoläpivientejä koskevat yhdenmukaistetut standardit EN ISO 9093-1:2018 ja EN ISO 9093-2:2018 sekä dieselkäyttöisiin sisämoottoreihin asennettuja polttoaine- ja sähkökomponentteja koskeva standardi EN ISO 16147:2017. Tämän seurauksena hyväksyttiin seuraavat yhdenmukaistetut standardit: EN ISO 7840:2021, EN ISO 8469:2021, EN ISO 9093:2021 ja EN ISO 16147:2021.
                  
               
                     (5)
                  
                  
                     Täytäntöönpanopäätöksessä C(2015) 8736 esitetyn pyynnön perusteella CEN lisäksi laati uuden yhdenmukaistetun standardin EN ISO 23411:2021, joka koskee ohjauspyöriä.
                  
               
                     (6)
                  
                  
                     Komissio on arvioinut yhdessä CENin kanssa, ovatko CENin laatimat tai tarkistamat standardit täytäntöönpanopäätöksessä C(2015) 8736 esitetyn pyynnön mukaisia.
                  
               
                     (7)
                  
                  
                     Standardissa EN ISO 7840:2021 vahvistetaan yleiset vaatimukset ja fyysiset testit veneissä käytettäville palonkestäville polttoaineletkuille, jotka on tarkoitettu bensiinille tai bensiini-etanoliseokselle taikka dieselpolttoaineelle tai diesel-FAME-seokselle ja joiden suunniteltu työpaine on enintään 0,34 MPa, kun letkun sisähalkaisija on enintään 10 mm, ja 0,25 MPa, kun letkun sisähalkaisija on enintään 63 mm.
                  
               
                     (8)
                  
                  
                     Standardissa EN ISO 8469:2021 vahvistetaan yleiset vaatimukset ja fyysiset testit enintään 24 metrin pituisissa veneissä käytettäville ei-palonkestäville polttoaineletkuille, jotka on tarkoitettu bensiinille tai bensiini-etanoliseokselle taikka dieselpolttoaineelle tai diesel-FAME-seokselle ja joiden suunniteltu työpaine on enintään 0,34 MPa, kun letkun sisähalkaisija on enintään 10 mm, ja 0,25 MPa, kun letkun sisähalkaisija on enintään 63 mm.
                  
               
                     (9)
                  
                  
                     Standardissa EN ISO 9093:2021 asetetaan vaatimukset runkoläpivienneille, pohjaventtiileille, letkuliitännöille sekä niiden varusteille ja asentamiselle enintään 24 metrin pituisiin veneisiin.
                  
               
                     (10)
                  
                  
                     Standardissa EN ISO 16147:2021 asetetaan suunnittelu- ja asennusvaatimukset enintään 24 metrin pituisissa veneissä käytettävien dieselkäyttöisten sisämoottorien polttoaine-, öljy- ja sähkökomponenteille, jotta voidaan minimoida polttoainevuodon, sähköiskujen sekä palon syttymisen tai leviämisen vaara.
                  
               
                     (11)
                  
                  
                     Standardissa EN ISO 23411:2021 vahvistetaan suunnittelu- ja testausvaatimukset enintään 24 metrin pituisten veneiden ohjauspyörille.
                  
               
                     (12)
                  
                  
                     Standardit EN ISO 7840:2021, EN ISO 8469:2021, EN ISO 9093:2021, EN ISO 16147:2021 ja EN ISO 23411:2021 täyttävät ne olennaiset vaatimukset, jotka niiden on tarkoitus kattaa ja jotka vahvistetaan direktiivin 2013/53/EU 4 artiklan 1 kohdassa sekä kyseisen direktiivin liitteessä I olevassa A osassa. Sen vuoksi on aiheellista julkaista kyseisten standardien viitetiedot Euroopan unionin virallisessa lehdessä.
                  
               
                     (13)
                  
                  
                     Standardilla EN ISO 7840:2021 on tarkoitus korvata standardi EN ISO 7840:2018. Standardilla EN ISO 8469:2021 on tarkoitus korvata standardi EN ISO 8469:2018. Standardilla EN ISO 9093:2021 on tarkoitus korvata standardit EN ISO 9093-1:2018 ja EN ISO 9093-2:2018. Standardilla EN ISO 16147:2021 on tarkoitus korvata standardi EN ISO 16147:2017. Standardilla EN ISO 23411:2021 on tarkoitus korvata standardit EN ISO 9775:2017 ja EN ISO 15652:2017, joiden viitetiedot on julkaistu komission tiedonannossa 2018/C 209/05 (7).
                  
               
                     (14)
                  
                  
                     Näin ollen on aiheellista poistaa standardien EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 ja EN ISO 16147:2017 viitetiedot Euroopan unionin virallisesta lehdestä (8).
                  
               
                     (15)
                  
                  
                     Jotta voidaan antaa valmistajille riittävästi aikaa saattaa tuotteensa yhdenmukaistettujen standardien EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 ja EN ISO 16147:2017 tarkistettujen versioiden mukaisiksi, on aiheellista lykätä näiden standardien viitetietojen poistamista.
                  
               
                     (16)
                  
                  
                     Täytäntöönpanopäätöksen (EU) 2019/919 liitteessä I luetellaan direktiivin 2013/53/EU tueksi laadittujen yhdenmukaistettujen standardien viitetiedot. Yhdenmukaistettujen standardien EN ISO 7840:2021, EN ISO 8469:2021, EN ISO 9093:2021, EN ISO 16147:2021 ja EN ISO 23411:2021 viitetiedot olisi sisällytettävä kyseiseen liitteeseen. Yhdenmukaistettujen standardien EN ISO 7840:2018, EN ISO 8469:2018, EN ISO 9093-1:2018 ja EN ISO 9093–2:2018 viitetiedot olisi poistettava kyseisestä liitteestä.
                  
               
                     (17)
                  
                  
                     Täytäntöönpanopäätöksen (EU) 2019/919 liitteessä II luetellaan niiden direktiivin 2013/53/EU tueksi laadittujen yhdenmukaistettujen standardien viitetiedot, jotka poistetaan Euroopan unionin virallisesta lehdestä. Yhdenmukaistettujen standardien EN ISO 9775:2017, EN ISO 15652:2017 ja EN ISO 16147:2017 viitetiedot olisi sisällytettävä kyseiseen liitteeseen.
                  
               
                     (18)
                  
                  
                     Sen vuoksi täytäntöönpanopäätöstä (EU) 2019/919 olisi muutettava.
                  
               
                     (19)
                  
                  
                     Yhdenmukaistetun standardin noudattaminen luo olettamuksen vastaavien unionin yhdenmukaistamislainsäädännössä asetettujen olennaisten vaatimusten täyttymisestä siitä päivästä alkaen, jona tällaisen standardin viitetiedot on julkaistu Euroopan unionin virallisessa lehdessä. Sen vuoksi tämän päätöksen olisi tultava voimaan päivänä, jona se julkaistaan,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätös (EU) 2019/919 seuraavasti:
            
                        1)
                     
                     
                        Muutetaan liite I tämän päätöksen liitteen I mukaisesti.
                     
                  
                        2)
                     
                     
                        Muutetaan liite II tämän päätöksen liitteen II mukaisesti.
                     
                  
         
            2 artikla
            Tämä päätös tulee voimaan sinä päivänä, jona se julkaistaan Euroopan unionin virallisessa lehdessä.
            Liitteessä I olevaa 2 kohtaa sovelletaan 27 päivästä helmikuuta 2023.
         
         
            Tehty Brysselissä 26 päivänä elokuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 316, 14.11.2012, s. 12.
         
            (2)  Euroopan parlamentin ja neuvoston direktiivi 2013/53/EU, annettu 20 päivänä marraskuuta 2013, huviveneistä ja vesiskoottereista sekä direktiivin 94/25/EY kumoamisesta (EUVL L 354, 28.12.2013, s. 90).
         
            (3)  Komission täytäntöönpanopäätös C(2015) 8736, annettu 15 päivänä joulukuuta 2015, huviveneitä ja vesiskoottereita koskevasta standardointipyynnöstä Euroopan standardointikomitealle ja Euroopan sähkötekniikan standardointikomitealle huviveneistä ja vesiskoottereista sekä direktiivin 94/25/EY kumoamisesta 20 päivänä marraskuuta 2013 annetun Euroopan parlamentin ja neuvoston direktiivin 2013/53/EU tueksi (ei vielä julkaistu virallisessa lehdesä).
         
            (4)  Euroopan parlamentin ja neuvoston direktiivi 94/25/EY, annettu 16 päivänä kesäkuuta 1994, huviveneitä koskevien jäsenvaltioiden lakien, asetusten ja hallinnollisten määräysten lähentämisestä (EYVL L 164, 30.6.1994, s. 15).
         
            (5)  Huviveneitä koskevien jäsenvaltioiden lakien, asetusten ja hallinnollisten määräysten lähentämisestä 16 päivänä kesäkuuta 1994 annetun Euroopan parlamentin ja neuvoston direktiivin 94/25/EY täytäntöönpanoon liittyvä komission tiedonanto (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 87, 13.3.2015, s. 1).
         
            (6)  Komission täytäntöönpanopäätös (EU) 2019/919, annettu 4 päivänä kesäkuuta 2019, Euroopan parlamentin ja neuvoston direktiivin 2013/53/EU tueksi laadituista huviveneitä ja vesiskoottereita koskevista yhdenmukaistetuista standardeista (EUVL L 146, 5.6.2019, s. 106).
         
            (7)  Huviveneistä ja vesiskoottereista sekä direktiivin 94/25/EY kumoamisesta 20 päivänä marraskuuta 2013 annetun Euroopan parlamentin ja neuvoston direktiivin 2013/53/EU täytäntöönpanoon liittyvä komission tiedonanto (Unionin yhdenmukaistamislainsäädännön soveltamisalaan kuuluvien yhdenmukaistettujen standardien otsikot ja viitenumerot) (EUVL C 209, 15.6.2018, s. 137).
         
            (8)  EUVL C 209, 15.6.2018, s. 137.
      
      
         
            LIITE I
            Muutetaan täytäntöönpanopäätöksen (EU) 2019/919 liite I seuraavasti:
            
                        1)
                     
                     
                        Lisätään kohdat seuraavasti:
                        
                                    
                                       Nro
                                    
                                 
                                 
                                    
                                       Standardin viitetiedot
                                    
                                 
                              
                                    ”35.
                                 
                                 
                                    EN ISO 7840:2021
                                 
                              
                                     
                                 
                                 
                                    Veneet. Palonkestävät polttoaineletkut
                                 
                              
                                    36.
                                 
                                 
                                    EN ISO 8469:2021
                                 
                              
                                     
                                 
                                 
                                    Veneet. Ei-palonkestävät polttoaineletkut
                                 
                              
                                    37.
                                 
                                 
                                    EN ISO 9093:2021
                                 
                              
                                     
                                 
                                 
                                    Veneet. Pohjaventtiilit ja runkoläpiviennit
                                 
                              
                                    38.
                                 
                                 
                                    EN ISO 16147:2021
                                 
                              
                                     
                                 
                                 
                                    Veneet. Diesel-käyttöiset sisämoottorit. Moottoriin asennetut polttoaine-, öljy- ja sähkökomponentit
                                 
                              
                                    39.
                                 
                                 
                                    EN ISO 23411:2021
                                 
                              
                                     
                                 
                                 
                                    Veneet. Ohjauspyörät”.
                                 
                              
                  
                        2)
                     
                     
                        Poistetaan kohdat 5, 6, 9 ja 10.
                     
                  
      
      
         
            LIITE II
            Lisätään täytäntöönpanopäätöksen (EU) 2019/919 liitteeseen II kohdat seuraavasti:
            
               
                           
                              Nro
                           
                        
                        
                           
                              Standardin viitetiedot
                           
                        
                        
                           
                              Viitetietojen poistamispäivä
                           
                        
                     
                           ”33.
                        
                        
                           EN ISO 9775:2017
                           Veneet. Kauko-ohjauslaitteet yksittäisille ulkolaitamoottoreille, joiden teho on 15–40 kW (ISO 9775:1990)
                        
                        
                           27. helmikuuta 2023
                        
                     
                           34.
                        
                        
                           EN ISO 15652:2017
                           Veneet. Kaapeliohjausjärjestelmä sisämoottorilla varustetuille Mini Jet -veneille (ISO 15652:2003)
                        
                        
                           27. helmikuuta 2023
                        
                     
                           35.
                        
                        
                           EN ISO 16147:2017
                           Veneet. Diesel-käyttöiset sisämoottorit. Moottoriin asennetut polttoaine- ja sähkökomponentit (ISO 16147:2002, A1:2013)
                        
                        
                           27. helmikuuta 2023”